**Ο Χιλάλ Μπασάμ Ελ-Χέλβε** (αγγλικά: *Hilal Bassam El-Helwe,* αραβικά: هلال بسام الحلوة, γεννημένος στις 24 Νοεμβρίου 1994) είναι Λιβανέζος επαγγελματίας ποδοσφαιριστής, ο οποίος αγωνίζεται ως επιθετικός για τον Απόλλωνα Σμύρνης και την Εθνική Λιβάνου.

Σταδιοδρομία σε συλλόγους
-------------------------

### Χάφελσε

Ερχόμενος από τις ακαδημίες της, ο Ελ-Χέλβε έκανε το ντεμπούτο του για την πρώτη ομάδα της ΤΣΦ Χάφελσε στις 31 Αυγούστου 2013, μπαίνοντας ως αλλαγή στην εντός έδρας ήττα με 2-3 από την Άιντραχτ Μπράουνσβαϊγκ ΙΙ. Το πρώτο του γκολ στη Ρεγκιονάλλιγκα θα έρθει στις 27 Οκτωβρίου του ίδιου χρόνου, σημειώνοντας το γκολ της ισοφάρισης εναντίον της ΣΦ Βιλχελμσχάφεν, στο 14ο λεπτό. Ολοκλήρωσε την πρώτη του σεζόν στην ομάδα με 6 γκολ σε 26 αγώνες πρωταθλήματος.

Στη δεύτερη σεζόν του σημείωσε το πρώτο του γκολ στις 10 Οκτωβρίου 2014 εναντίον της Σβαρτς-Βάις Ρέντεν. Βελτίωσε την προηγούμενη επίδοσή του, σημειώνοντας 10 γκολ σε 33 συμμετοχές για τον σύλλογο, κερδίζοντας μεταγραφή στη Βόλφσμπουργκ ΙΙ για την επόμενη σεζόν.

### Βόλφσμπουργκ ΙΙ

Στις 5 Σεπτεμβρίου 2015 έκανε το ντεμπούτο του για τη Βόλφσμπουργκ ΙΙ εναντίον της πρώην ομάδας του Χάφελσε, σε μία εντός έδρας νίκη με 6-1, μπαίνοντας ως αλλαγή στο 65ο λεπτό. Την 1η Νοεμβρίου 2015 σημείωσε το πρώτο του γκολ για τον σύλλογο, σε μία εκτός έδρας νίκη με 1-5 εναντίον της Χίλντεσχαϊμ.

Έπαιξε συνολικά σε 24 αγώνες πρωταθλήματος, σημειώνοντας 7 γκολ, καθώς η ομάδα κέρδισε τον τίτλο του πρωταθλητή της Ρεγκιονάλλιγκα Νορντ. 

### Χάλεσερ ΦΚ

Στις 22 Ιουνίου 2016 η ομάδας της 3. Λίγκα Χάλεσερ ανακοίνωσε την απόκτηση του από τη Βόλφσμπουργκ ΙΙ, με διετές συμβόλαιο. Τα πρώτα του γκολ για την ομάδα ήρθαν εναντίον της Καϊζερσλάουτερν στις 20 Αυγούστου 2016, σημειώνοντας δύο γκολ σε τέσσερα λεπτά στη νίκη με 4-3. Την επόμενη σεζόν σημείωσε το πρώτο του γκολ στο πρωτάθλημα στις 22 Ιουλίου 2017 στον πρώτο αγώνα της σεζόν, σκοράροντας στο 73ο λεπτό εναντίον της Παντερμπόρν, ερχόμενος από τον πάγκο, στην ισοπαλία με 4-4.

Συνολικά σημείωσε 4 γκολ για τη Χάλεσερ, όλα τη σεζόν 2017-18.

### Απόλλων Σμύρνης

Με τη λήξη της συμβολαίου του αποφάσισε να ενταχθεί στον Απόλλωνα Σμύρνης της Σούπερ Λιγκ, με ελεύθερη μεταγραφή για τη περίοδο 2018-19. Το πρώτο του γκολ για τον σύλλογο ήρθε στις 15 Σεπτεμβρίου 2018 και ήταν επίσης το πρώτο της σεζόν για τον Απόλλωνα, στην ήττα από τον ΠΑΣ Γιάννινα. Στις 23 Φεβρουαρίου 2019 σημείωσε το γκολ της ισοφάρισης εναντίον της AEK, με τον αγώνα να τελειώνει με ήττα 1-2.

Διεθνής σταδιοδρομία
--------------------

Καθώς και οι 2 γονείς του είναι Λιβανέζοι, ο Ελ-Χέλβε ήταν επιλέξιμος για να κληθεί στην Εθνική Λιβάνου. Στις 8 Οκτωβρίου 2015 έκανε το ντεμπούτο του για την Εθνική Λιβάνου, ξεκινώντας στο βασικό σχήμα σε ένα προκριματικό αγώνα για το Παγκόσμιο Κύπελλο του 2018, στη νίκη με 2-0 εναντίον της Μιανμάρ.

Σημείωσε το πρώτο του γκολ στις 29 Μαρτίου 2016 στον αγώνα εναντίον της Μιανμάρ κατά τη διάρκεια των προκριματικών του Παγκοσμίου Κυπέλλου του 2018, εξασφαλίζοντας την ισοπαλία 1-1 για την ομάδα του στο 88ο λεπτό του παιχνιδιού.

Τον Δεκέμβριο του 2018 κλήθηκε στην ομάδα για το Ασιατικό Κύπελλο Εθνών του 2019, όπου έπαιξε και στους 3 αγώνες στη φάση των ομίλων. Στις 17 Ιανουαρίου 2019, κατά τη διάρκεια του τελευταίου αγώνα εναντίον της Βόρειας Κορέας, σκόραρε με βολέ στο 65ο λεπτό, ύστερα από σέντρα του Μοχάμαντ Χαϊντάρ, για να βάλει τον Λίβανο μπροστά στο σκορ. Στο έβδομο λεπτό του πρόσθετου χρόνου σημείωσε δεύτερο γκολ στην τελική νίκη με 4-1, η οποία ήταν η πρώτη του Λιβάνου στο Ασιατικό Κύπελλο. Με τα γκολ του ενάντια στη Βόρεια Κορέα, ο Ελ-Χέλβε έγινε ο πρώτος σκόρερ του Λιβάνου στο Ασιατικό Κύπελλο μέχρι σήμερα.

Διακρίσεις
----------

### Βόλφσμπουργκ ΙΙ

* Regionalliga Nord: 2015-16

Παραπομπές
----------

1. ↑  (πολλαπλές γλώσσες) *Transfermarkt*. 273551. Ανακτήθηκε στις 9  Οκτωβρίου 2017.
2. ↑  «Havelse vs. Eintracht Braunschw. II - 31 August 2013». *us.soccerway.com*. Ανακτήθηκε στις 31 Ιανουαρίου 2019.
3. ↑  «Wilhelmshaven vs. Havelse - 27 October 2013». *us.soccerway.com*. Ανακτήθηκε στις 31 Ιανουαρίου 2019.
4. 1 2 3 4  «Lebanon - Hilal El-Helwe - Profile with news, career statistics and history - Soccerway». *us.soccerway.com*. Ανακτήθηκε στις 31 Ιανουαρίου 2019.
5. ↑  «Havelse vs. Schwarz-Weiß Rehden - 10 October 2014». *us.soccerway.com*. Ανακτήθηκε στις 31 Ιανουαρίου 2019.
6. ↑  «Wolfsburg II vs. Havelse - 5 September 2015». *us.soccerway.com*. Ανακτήθηκε στις 31 Ιανουαρίου 2019.
7. ↑  «Borussia Hildesheim vs. Wolfsburg II - 1 November 2015». *us.soccerway.com*. Ανακτήθηκε στις 31 Ιανουαρίου 2019.
8. ↑  «Neuverpflichtung: HFC holt Hilal El-Helwe aus Wolfsburg». *Mitteldeutsche Zeitung* (στα Γερμανικά). 22 Ιουνίου 2016. Ανακτήθηκε στις 31 Ιανουαρίου 2019.
9. ↑  «Hallescher FC vs. Kaiserslautern - 20 August 2016». *us.soccerway.com*. Ανακτήθηκε στις 31 Ιανουαρίου 2019.
10. ↑  «Hallescher FC vs. Paderborn - 22 July 2017». *us.soccerway.com*. Ανακτήθηκε στις 31 Ιανουαρίου 2019.
11. ↑  «Nach HFC-Abgang: El-Helwe wechselt nach Griechenland» (στα Γερμανικά). Ανακτήθηκε στις 31 Ιανουαρίου 2019.
12. ↑  Soliman, Seif (16 Σεπτεμβρίου 2018). «Pharaohs Abroad Roundup: Shikabala makes Apollon Smyrni debut». *KingFut* (στα Αγγλικά). Ανακτήθηκε στις 31 Ιανουαρίου 2019.
13. ↑  «AEK Athens vs. Apollon Smirnis - 23 February 2019». *int.soccerway.com*. Ανακτήθηκε στις 23 Φεβρουαρίου 2019.
14. ↑  «Cedars prolong WC dream after Myanmar win». *www.dailystar.com.lb*. Ανακτήθηκε στις 31 Ιανουαρίου 2019.
15. ↑  «Lebanon vs. Myanmar - Football Match Summary - March 29, 2016». *ESPN.com* (στα Αγγλικά). Ανακτήθηκε στις 31 Ιανουαρίου 2019.
16. ↑  «AC2019 Final Squads». *www.the-afc.com*. Ανακτήθηκε στις 6 Ιανουαρίου 2019.
17. ↑  Strack-Zimmermann, Benjamin. «Hilal El-Helwe». *www.national-football-teams.com* (στα Αγγλικά). Ανακτήθηκε στις 31 Ιανουαρίου 2019.
18. ↑  «Group E: Lebanon 4-1 DPR Korea». *www.the-afc.com* (στα Αγγλικά). Αρχειοθετήθηκε από το πρωτότυπο στις 3 Μαΐου 2019. Ανακτήθηκε στις 31 Ιανουαρίου 2019.

Εξωτερικοί σύνδεσμοι
--------------------

* (Αγγλικά) Προφίλ Χιλάλ Ελ-Χέλβε στο Soccerway
* Προφίλ στο Transfermarkt.com
* Προφίλ στο Kicker